Ēriks Škapars

Ēriks Škapars (dzimis ) ir latviešu politiķis, 8. Saeimas deputāts, Latvijas Republikas Finanšu ministrijas parlamentārais sekretārs, triju Rīgas domes sasaukumu deputāts, Rīgas pilsētas izpilddirektors (2005–2007) un partijas "Jaunais laiks" ģenerālsekretārs (2007–2011). Bijis Rīgas brīvostas valdes loceklis, pašlaik ieņem koncerna "Latvijas dzelzceļš" meitasuzņēmuma "Latvijas dzelzceļa ritošā sastāva serviss" ražošanas un stratēģiskās attīstības direktora vietnieka projektu attīstības jautājumos amatu.

Biogrāfija 
Absolvējis Rīgas 1. vidusskolu un Rīgas Politehnisko institūtu, ieguvis maģistra grādu ekonomikā Banku augstskolā. 

Strādājis Rīgas Tramvaju un trolejbusu pārvaldē, bijis Rīgas 10. arodvidusskolas direktora vietnieks un direktors. No 1992. līdz 2002.gadam IU “Riks” īpašnieks, 2002. gadā - Latvijas Mazo un vidējo uzņēmumu konsultatīvās padomes priekšsēdētājs, Latvijas Tirgotāju asociācijas valdes loceklis.

Politiskā karjera 
Pildījis 8. Saeimas deputāta pienākumus uz laiku, kamēr deputāta mandātus nolikuši valdības ministri no partijas "Jaunais laiks", bijis Finanšu ministrijas parlamentārais sekretārs un īpašu uzdevumu ministra elektroniskās pārvaldes lietās parlamentārais sekretārs. 2005. gada ievēlēts par Rīgas domes deputātu un iecelts par Rīgas izpilddirektoru, tādēļ nolicis Rīgas domes deputāta mandātu.
Partijas "Jaunais laiks" valde 2007. gadā Ēriku Škaparu ievēlējusi par partijas ģenerālsekretāru. Pašlaik ir partijas "Vienotība" biedrs.

Privātā dzīve 
Precējies, ir divi dēli.

Atsauces 

1959. gadā dzimušie
8. Saeimas deputāti
Banku augstskolas absolventi
Rīgas domes deputāti (2005—2009)
Rīgas domes deputāti (2009—2013)
Rīgas domes deputāti (2013—2017)
Latvijas parlamentārie sekretāri
Rīgas Valsts 1. ģimnāzijas absolventi
Rīgas Tehniskās universitātes absolventi